Uchashwe ngenhlamba ofuna ukuqopha namawele akwaQwabeUMBHALI wamaculo uLinda Gcwensa ukhala ngokuchashwa ngenhlamba ngokufuna ukusebenza namawele akwaQwabe oViggy noVirginia. Isithombe: SIGCINIWEPHUMELELE NXUMALO | November 8, 2019UKHALA ngokugxekwa nokuchashwa ngenhlamba umbhali wamaculo osezakhele igama kuleli uLinda Gcwensa ngokusebenzisana namawele akwaQwabe odumo lwama-Idols SA.ULinda ukuveze lokhu ekhasini lakhe likaFacebook lapho abhale khona ukuthi uthukwa ngabantu bathi uthanda ukubukwa ngoba ekhombisa isifiso sokusebenza namawele. ULinda uthe yena ungumbhali wamaculo kuphela kanti akafuni ukusebenza namawele oViggy noVirginia ngoba echeme nawo kodwa yingoba ethanda indlela abacula ngayo.Ekhuluma neSolezwe uLinda uthe, yena akeseki muntu kanti futhi akakaze amavotele ngisho ukuwavotela amawele."Into yami namawele yaqala ngesikhathi uVirginia ecula ingoma yami engiyicula noZanda Zakuza ethi Yim'okthandayo. Ngayithanda indlela acula ngayo okwangenza ngaba nesifiso sokusebenza nabo ngelinye ilanga. Into yami ayithi ngithanda bani, kodwa mina ngizithandela indlela yokucula engajwayelekile kuphela," kusho uLinda.Ngesikhathi ebhala kuFacebook uLinda ucacisile ukuthi ubengacheme namuntu kumncintiswno wama-Idols njengoba ebhalele ngisho uSniezy noNolo amaculo.FUNDA: Asozothwala kanzima amaweleULinda uthe uqale ukuxoxisana namawele esasemncintiswaneni wama-Idols ewatshela ukuthi unesifiso sokusebenza nawo."Iculo engifuna ukulenza nabo selilungile kodwa okwamanje asikwazi kwenza lutho ngoba kusanenkontileka abanayo neGallo Records. Ngathinta iGallo ngibuza ukuthi ithini imigomo uma ngifuna ukusebenza namawele bathi bazobuyela kumina kodwa bebengakabuyeli," kusho yena.ULinda uveza lezi zindaba nje amawele aseqale ukupheka umculo noDJ Tira. UTira utshele iSolezwe ngeledlule ukuthi okwamanje basapheka umculo kuphela namawele kanti uma amagazi abo eshayisana "kusengenzeka noma yini".
